(P) Fotografia pe mobil și designul, la superlativ! Descoperă punctele forte ale Seriei HUAWEI Pura 70
Tehnologia face parte din viața noastră, iar când vine vorba de telefoane, suntem tot mai atenți la design și camerele foto. Sunt două capitole la care Seria HUAWEI Pura 70 iese în evidență.
Cele trei modele, Pura 70, Pura 70 Pro și Pura 70 Ultra, duc mai departe tradiția seriilor P de la HUAWEI. Aspectul lor este inspirat din conceptul Forward Symbol Design, triunghiul fiind forma care te duce cu gândul la echilibru și avans. De asemenea, sistemul de camere impresionează prin capabilitățile sale. HUAWEI Pura 70 Ultra este deja pe primul loc în topul întocmit de DXOMARK, una dintre cele mai prestigioase organizații din lume care oferă analize, scoruri și ierarhii pentru camerele și echipamentele foto-video.
Telefoanele Seriei HUAWEI Pura 70 se fac remarcate, în primul rând, prin aspectul lor. Design-ul Forward Symbol Design atrage atenția asupra spatelui și al modulului de camere aranjat în formă de triungi. Alegerea a fost atent făcută de specialiștii HUAWEI, deoarece reprezintă combinația perfectă dintre tehnologie și estetică. Pe lângă look-ul premium, acest design unic în lume asigură și suficient spațiu pentru lentilele foto și senzorii cu dimensiuni mult mai mari.
Acest design atinge apogeul la modelul HUAWEI Pura 70 Ultra, dotat cu o cameră Pop-out retractabilă, înconjurată de un inel roșu unic, aspecte care duc cu gândul la un aparat foto în toată regula. Textura telefonului de top al seriei este și ea unică, Starry Pattern Design, fiind inspirată din cerul înstelat care se oglindește în apele râului Sena.
Seria HUAWEI Pura 70 schimbă „regulile jocului” când vine vorba despre fotografie. Camerele asigură capturi impresionante, în orice tip de scenariu.
HUAWEI Pura 70 Pro și Pura 70 Ultra au câte un senzor Lighting Macro Telephoto, care asigură un zoom consistent și imagini detaliate, în apropiere sau la distanță. Această cameră este echipată și cu cea mai mare diafragmă periscopică telefoto din industrie, F2.1, calitatea fotografiilor fiind la cel mai înalt nivel.
Camera Ultra Lighting Macro Telephoto a modelului HUAWEI Pura 70 Ultra este și mai performantă, datorită distanței de zoom de 200x pe care o acoperă (0.5x-100x Zoom). Acest aspect aduce un mare avantaj mai ales atunci când este folosită pentru a fotografia de sus forfota unui oraș aglomerat.
În plus, funcția Ultra Lighting Super Macro asigură cadre perfecte pentru fotografiile realizate de la distanțe de până la 5 centimetri. Zoom-ul super-macro 35x oferă detalii microscopice și o claritate de-a dreptul „șocantă”. Spre exemplu, atunci când funcția zoom este inițiată, camera macro va putea surprinde silueta unei furnici care stă pe o floare sau chiar textura ruginii de pe un corp metalic.
Camera Macro Telephoto de pe modelele HUAWEI Pura 70 Pro și Ultra are și funcția Ultra Speed Snapshot, care „îngheață” subiectul aflat în plină viteză, aflat la distanțe mari. Motorul XD Motion al camerei reconstruiește toate detaliile cu precizie. Spre exemplu, o mașină de curse va fi redată perfect, chiar și atunci când merge pe circuit cu viteza de 300 km/h.
Revenind la design, pentru a se adapta tuturor gusturilor utilizatorilor, Seria HUAWEI Pura 70 este disponibilă și într-o gamă variată de culori. Cei aflați în căutarea unui look minimalist, au la dispoziție variantele Black și White, care simbolizează puritatea și misterul, disponibile pentru toate cele trei modele. HUAWEI Pura 70 Ultra iese din nou în evidență, prin edițiile Brown și Green, culori fashion, care reflectă energie, eleganță și modernism, pe placul tuturor pasionaților de modă.
Seria HUAWEI Pura 70 asigură și confort maxim în timpul utilizării. Cu greutăți cuprinse între 207 și 226 de grame și o grosime cuprinsă între 7.95 și 8.4 milimetri, telefoanele au fost optimizate pentru a fi folosite cu ușurință.
Telefoanele din Seria HUAWEI Pura 70 sunt disponibile în România la următoarele prețuri recomandate de vânzare:
● HUAWEI Pura 70 Ultra 16GB + 512GB – 7.499 lei
● HUAWEI Pura 70 Pro 12GB + 512GB – 5.999 lei
● HUAWEI Pura 70 12GB + 256GB – 4.999 lei
La achiziția oricăruia dintre modele în perioada 22 mai - 30 iunie 2024 de peHUAWEI Store, utilizatorii beneficiază de următoarele cadouri și avantaje:
● Căști audio HUAWEI FreeBuds 5i
● Husă de protecție
● Garanție extra 12 luni
● Un cupon suplimentar în valoare de 500 de lei pentru achiziționarea unui HUAWEI WATCH GT 3 sau pentru a obține o reducere de preț la alt produs. Un singur cupon poate fi utilizat într-o comandă.
Sursa: StirilePROTV
Etichete: HUAWEI,
Dată publicare:
22-05-2024 15:45
Acest articol este un material publicitar al cărui conținut a fost realizat în mod independent de o terță parte, fără răspunderea editorială şi sub supravegherea PRO TV S.R.L.